Kedden reggel átvitte a korábbi rekordot, a 336,3-as szintet az euró-forint jegyzés – írja a Portfolio. 9 óra után röviddel már 336,45 forintot kell adni egy euróért, aztán egy újabb ugrással tovább gyengült a magyar fizetőeszköz:

az új történelmi mélypont 337,24 forint lett.

Jelenleg 336,7 forint egy euró. A Portfolio elemzése szerint az segíthetne a forinton, ha az MNB óvatos jelzést küldene a befektetőknek, eloszlatná a további monetáris lazítással kapcsolatos várakozásokat. A jegybank ugyanakkor rendre hangsúlyozza, hogy nincs árfolyamcélja, csak inflációs célja. A gyenge forint makrogazdasági vonzatairól itt írtunk bővebben.